Fet

Denne artikkelen handler om bygda og den tidligere kommunen Fet. For å lese om fedme og fett, se det.

Fet var en kommune i distriktet Indre Akershus, som grenset mot Rælingen, Enebakk, Aurskog-Høland, Sørum, Skedsmo og Trøgstad.

Innbyggerne kalles fetsokninger.

Bygda har tettstedene Fetsund-Østersund ( innbyggere i ), Fjellsrud ( innbyggere), og Åkrene ( innbyggere). Her finnes også bygda Gan. Den sørligste delen av kommunen, Enebakkneset, var før 1962 en del av Enebakk kommune. Enebakkneset hadde 379 innbyggere da det ble del av Fet. I nordøst ligger industriområdet Heia.

Kommunen ble delt i 1929 da Rælingen ble fradelt som selvstendig kommune. Rælingen hadde ved etableringen 1 835 innbyggere. Fortsatt (2010) er det et nært samarbeide mellom disse kommunene med blant annet Fet og Rælingen lensmannskontor og felles IKT-løsninger for administrasjon og skole.

De viktigste næringsveiene i kommunen er jordbruk, skogbruk og industri. Svært mange av kommunens arbeidstagere har sitt arbeid utenfor kommunen.

Ved Glommas utløp i Øyeren ligger Fetsund Lenser. Her ble tømmer fra Østerdalen og Gudbrandsdalen buntet sammen, «soppet»,  og slept til de mange sagbrukene langs Øyeren og i Lillestrøm. I de siste årene før nedleggelsen i 1985, var det utelukkende slep fra Fetsund til «sleppetangen» ved Mørkfoss for videre fløting nedover Glomma.

Anlegget er bevart som museum, og framstår i dag som et enestående kulturminne og turområde.



Geografi og klima

Politikk

Kommunestyrevalget 2015 
Fet kommunestyre 2015-2019 ble valgt 14. september 2015.

Kultur

Tusenårssted 
Kommunens tusenårssted er et flommerke ved Fetsund Lenser plassert utenfor arbeiderboligen «Vinkelen». Merket er en ca. 7 meter høy stein med merker som viser vannstanden under de største flommene i Glomma. Merket ble ferdigstilt våren 2007.

Kulturminner 
Flesteparten av kulturminnene i Fet består av gravhauger og gravrøyser, blant andre Ridderhaugen som er en av de største gravhaugene i fylket. Noen av gravrøysene kan med høy sannsynlighet føres tilbake til bronsealderen og på Ramstad gård ligger et gravfelt med ni gravminner fra jernalderen. Klebersteinbruddet i Piggåsen er et kjent fornminne som kan spores helt tilbake til vikingtiden og viser at det tidligere har vært omfattende kleberindustri i området. Det er også gjort en del løsfunn i Fet, blant annet økser fra steinalderen og spydspisser i jern fra jernalderen.

Kjente fetsokninger 
 Køla-Pålsen (1832-1914), kullbaron
 Søren Laache (1854-1941), professor i medisin
 Gustav Lærum (1870-1935), karikaturtegner og skulptør
 Hans Borgen (1908-1983), politiker (Sp), stortingsrepresentant 1950-1969
 Erik Engelhardt-Olsen, (1921–2006) modellfly-konstruktør og -produsent
 Harry William Kvebæk (1925-2012), musiker, professor i trompetspill
 David Kvebæk (født 1933), familieterapeut, forfatter, foredragsholder og kunstmaler
 Hans Rasmus Astrup (født 1939), kunstsamler
 Jan Stenerud (født 1942), norskamerikansk idrettsutøver (amerikansk fotball)
 Dagfinn Sundsbø (født 1946), politiker (Sp)
 Hilde Kramer (født 1960), illustratør bosatt på Enebakkneset
 Robert Stoltenberg (født 1965), skuespiller og underholder
 Trond Fausa Aurvåg (født 1972), skuespiller
 Espen Søgaard (født 1979), fotballspiller
 Thomas Skoglund (født 1983), landslagsspiller i håndball
 Line Jansrud (født 1985),  programleder (NRK) i det populærvitenskapelige TV-programmet Newton 
 Maiken Caspersen Falla (født 1990), langrennsløper

 Erik Kvebæk, musiker
 Roy Khan vokalist i Kamelot
 Jarl Goli, skuespiller og programleder i en rekke år
 Tale Ørving, friidrettsutøver

Referanser

Eksterne lenker 
 
 Fet kommunes hjemmeside
 Statistikk fra Fet kommune
 Kultur i Fet på kart fra Kulturnett.no
 Fetskolene wiki 
 Nettavis for Sørum, Aurskog-Høland og Fet kommuner

Historie 
 Kulturminnet Fetsund Lenser
 Historiske fotografier fra Fet i Nasjonalbibliotekets arkiv
 Kulturminner i Fet på Kulturnett Akershus

 
Bosetninger i Lillestrøm